Kissé értetlenül állok az előtt, amit írsz, csinálsz. Szerintem pont erre van kitalálva a disused:railway címke, hiszen minden infrastrukturális elem pont úgy van, ahogy volt amikor az utolsó vonat elhaladt, csak kikerült a vörös tábla. Mivel fednéd le akkor az "out of order" állapotot, ha nem a disused? Alternatívát nem írsz, csak úgy döntesz, hogy ez nem így van, tehát legyen – helytelenül – olyan, mintha minden rendben lenne, a vonal járható. Az OpenStreetMap lényege a valóság leképezése, ez köszönőviszonyban sincs a valósággal. Ha rajtam múlna, Városlőd megállóhely is kapna egy disused:railway kulcsot, de tudom, hogy ezzel is kihúznám nálad a gyufát, hiszen oda lehet vonatot rendelni. Ez megint csak nem a valóság leképezése, nem egy átlagembert érintő részlet. Nem tartózkodom a helyszínen, így nem tudom, de ha megindult a helyreállítás, akkor arra a szakaszra amelyen dolgoznak, nyugodtan mehet a construction:railway és kapcsolódó címkéi. A lényeg, hogy jelenleg nem járható, és egy darabig ez nem változik, hiszen a vagányzári hirdetmény szerint december 20-tól április 30-ig, tehát több mint négy hónapig nem lesz járható a vonal ezen szakasza:

https://www.mavcsoport.hu/sites/default/files/upload/line-lock/v1_hirdetmeny_20_veszprem-ajka_1220-0430_v0106.pdf

A kiadott közlemény pedig egyenesen fél éves időtartamot ír, ez nem elhanyagolható időtáv, akár fele idő alatt (két-három hónap), akár kétszer ennyi idő alatt végeznek. Ha mondjuk egy kéthetes teljes kizárásról lenne szó, megfontolnám, van-e egyáltalán értelme bármit szerkeszteni, de ez nem két hét. A maxspeed=10 indokolt volt, ez volt az állapot amikor az utolsó vonat elhaladt. Ez a korlátozás szintén hosszú hónapok óta volt érvényben, mint ahogy a tehervonatok letiltása is, 2024 júniusi kezdettel. Nem tudom miért gondolod, hogy az ideiglenes lassújeleknek nincs helye, pláne, ha állandósulnak. Szerintem nem azt kell a OpenStreetMap-en feltüntetni, hogy mennyivel mehetne a vasúti vagy bármely egyéb jármű, hanem azt, hogy pontosan mennyivel mehet a táblázás szerint. Persze, a kapcsolat valamiért szétszakadt, nem is értem miért, hiszen ez nem állt szándékomban, és nem szokott ilyen problémám lenni a JOSM-mel. Hírverés nem volt, pedig lehetett volna, amit olvastam, nem befolyásolt. Az Összekötő vasúti híd harmadik hídszerkezete is disused, teljesen helyesen. Az M30-as autópálya Miskolc-Észak és Szikszó között nem használható, ennek megfelelően módosításra került. Csak mert ez a vasút, és te is értesz hozza, nem indokolja, hogy eltéréssel legyen kezelve.